Postanak (Šarić)/Glava 5.
1 Ovo je popis potomaka Adamovih. Kad Bog stvori čovjeka, stvori ga na priliku Božju. 

2 Kao muško i žensko stvori ih, blagoslovi ih i dade im ime čovjek, kad su bili stvoreni. 

3 I poživje Adam sto i trideset godina i rodi mu se sin, koji mu je bio po obličju sličan, i nazva ga Set. 

4 A rodivši mu se Set poživje Adam osam stotina godina, te mu se rode drugi sinovi i kćeri. 

5 Tako poživje Adam svega devet stotina i trideset godina; i umrije. 

6 A Set poživje sto i pet godina i rodi mu se Enoš. 

7A rodivši mu se Enoš poživje Set još osam stotina i sedam godina, te mu se rode sinovi i kćeri. 

8 Tako poživje Set svega devet stotina i dvanaest godina; i umrije. 

9 A Enoš poživje devedeset godina i rodi mu se Kenan. 

10 A rodivši mu se Kenan poživje Enoš još osam stotina i petnaest godina, te mu se rode sinovi i kćeri. 

11 Tako poživje Enoš svega devet stotina i pet godina; i umrije. 

12 A Kenan poživje sedamdeset godina i rodi mu se Mahalalel. 

13 A rodivši mu se Mahalalel poživje Kenan još osam stotina i četrdeset godina, te mu se rode sinovi i kćeri. 

14 Tako poživje Kenan u svega devet stotina i deset godina; i umrije. 

15 A Mahalalel poživje šezdeset i pet godina i rodi mu se Jared. 

16 A rodivši mu se Jared poživje Mahalalel još osam stotina i trideset godina, te mu se rode sinovi i kćeri, 

17 Tako poživje Mahalalel svega osam stotina i devedeset i pet godina; i umrije. 

18 A Jared poživje sto i šezdeset i dvije godine i rodi mu se Henok. 

19 A rodivši mu se Henok poživje Jared još osam stotina godina, te mu se rode sinovi i kćeri. 

20 Tako poživje Jared svega devet stotina i šezdeset i dvije godine; i umrije. 

21 A Henok poživje šezdeset i pet godina i rodi mu se Metuselah. 

22 A rodivši mu se Metuselah poživje Henok hoteći s Bogom još trista godina, te mu se rode sinovi i kćeri. 

23 Tako poživje Henok svega trista i šezdeset i pet godina. 

24 I hoteći Henok jednako s Bogom, nestade ga jednoga dana, jer ga uze Bog. 

25 A Metuselah poživje sto i osamdeset i sedam godina i rodi mu se Lamek. 

26 A rodivši mu se Lamek poživje Metuselah još sedam stotina i osamdeset i dvije godine, te mu se rode sinovi i kćeri. 

27 Tako poživje Metuselah svega devet stotina i šezdeset i devet godina; i umrije. 

28 A Lamek poživje sto i osamdeset i dvije godine i rodi mu se sin, 

29 Kojemu nadjenu ime Noa, pa reče: "Ovaj će nas tješiti u teškom poslu naših ruku na polju, što ga je prokleo Gospod." 

30 A rodivši mu se Noa poživje Lamek još pet stotina i devedeset i pet godina, te mu se rode sinovi i kćeri. 

31 Tako poživje Lamek svega sedam stotina i sedamdeset i sedam godina; i umrije. 

32 A Noa, kad mu je bilo pet stotina godina, rodi mu se Šem, Ham i Jafet. 

Postanak (Šarić)